ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

ปัจจุบันธุรกิจหลักของบริษัทคือ
การผลิตและจำหน่ายไม้ปาร์ติเคิลบอร์ดโดยบริษัทได้ซื้อเครื่องจักรผลิตไม้ปาร์ติเคิลบอร์ดมาจากประเทศเยอรมันเข้ามาทำการผลิตไม้ปาร์ติเคิลบอร์ดแบบบาง
(ไบร์สันบอร์ด) โดยได้ทำการผลิตที่โรงงานในจังหวัดสุราษฎร์ธานี โดยมีกำลังผลิตประมาณ
58,000 ลูกบาศก์เมตรต่อปีและสามารถเริ่มทำการผลิตเพื่อจำหน่ายในเชิงพาณิชย์ตั้งแต่
เดือนตุลาคม 2556 เป็นต้นมา และเมื่อวันที่ 2 พฤศจิกายน 2558
ผลิตภัณฑ์ไม้ปาร์ติเคิลบอร์ดของบริษัทฯ ได้รับการรับรองมาตราฐาน FSC ( Forest
Stewardship Council )

สำหรับบริษัท แฟนซีวู๊ดอินเตอร์เนชั่นแนล จำกัด ซึ่งเป็นบริษัทย่อยของบริษัทฯ
ที่ผ่านมาดำเนินธุรกิจหลักในการผลิตและจำหน่ายไม้ยางพาราไม้แปรรูปอบแห้งและไม้ประสาน
(Finger Joint) โดยมุ่งเน้นการส่งออกไปยังต่างประเทศและตลาดในประเทศเป็นหลัก
แต่เมื่อเดือนธันวาคม 2560 บริษัท แฟนซีวู๊ดอินเตอร์เนชั่นแนล จำกัด
ได้โอนกิจการทั้งหมดเพื่อควบรวมกิจการกับบริษัทเพื่อเพิ่มประสิทธิภาพในการบริหารจัดการ ปัจจุบัน
บริษัทจึงมีธุรกิจหลักเป็นการผลิตและจำหน่ายไม้ยางพาราไม้แปรรูปอบแห้ง และไม้ปาร์ติเกิลบอร์ด

ส่วนบริษัทแฟนซีแอสเสท จำกัด ซึ่งเป็นบริษัทย่อย อีกแห่งหนึ่งดำเนินธุรกิจด้านพัฒนาอสังหาริมทรัพย์

1.1 วิสัยทัศน์ วัตถุประสงค์ และเป้าหมายของบริษัท

วิสัยทัศน์ของบริษัท คือ มุ่งมั่นสร้างสรรค์ผลิตภัณฑ์ที่มีคุณภาพและการบริการที่เป็นเอกลักษณ์
เพื่อเป็นผู้นำในการผลิตและจำหน่ายผลิตภัณฑ์จากไม้ยางพาราแปรรูปอบแห้ง ไม้ประสาน
และไม้ปาร์ติเคิลบอร์ด (แบบบาง) โดยมุ่งเน้นในด้านคุณภาพ การคัดเลือกวัสดุที่ใช้
การพัฒนากระบวนการผลิต และการให้บริการลูกค้าด้วยความรวดเร็ว
เพื่อสร้างความพึงพอใจสูงสุดให้กับลูกค้า

เป้าหมายการดำเนินธุรกิจ บริษัทได้ทำการตลาดไม้ปาร์ติเคิลบอร์ด
ทั้งภายในประเทศและต่างประเทศ ในแถบเอเชียและยุโรป มีผู้สนใจในผลิตภัณฑ์ไม้ปาร์ติเคิลบอร์ด
ของบริษัทฯ ติดต่อเข้ามาแต่การจำหน่ายไม้ปาร์ติเคิลบอร์ด ยังไม่เป็นที่น่าพอใจ
เนื่องจากไม้ปาร์ติเคิลบอร์ด ที่บริษัทฯ ผลิตออกจำหน่าย
ยังมีรูปแบบไม่ตรงกับความต้องการของลูกค้าบางส่วน ซึ่งทางบริษัทฯ
ได้ทำการปรับเปลี่ยนเพิ่มเติมผลิตภัณฑ์ไม้ปาร์ติเคิลบอร์ดของบริษัทฯ
ให้มีความหลากหลายเพิ่มมากขึ้นเพื่อให้ครอบคลุมความต้องการของลูกค้า ได้แก่นำไม้ปาร์ติเคิลบอร์ด
2 แผ่นมาประกบกัน หรือนำปาร์ติเคิลบอร์ด มาประกบกัน โดยไม้ตรงกลางทำจากไม้ปาล์ม
นอกจากสินค้าสองชนิดนี้แล้ว บริษัทฯ ยังมีการผลิตไม้ประสานออกจำหน่าย รวมถึง การนำไม้เทียม
และหินอ่อนเทียม มาจำหน่าย เพื่อเพิ่มโอกาศในการทำธุรกิจของบริษัทฯ
สำหรับไม้ยางพาราแปรรูปอบแห้ง บริษัทได้ทำการตลาดต่างประเทศเป็นหลัก
ซึ่งส่วนใหญ่อยู่ในประเทศจีน โดยมุ่งเน้นการผลิตที่มีคุณภาพ
และปริมาณที่สอดคล้องกับความต้องการของคู่ค้า โดยที่ผ่านมาบริษัท
ยังต้องเร่งพัฒนาการผลิตให้มีต้นทุนที่แข่งขันได้ต่อไป

นอกเหนือจากเป้าหมายในการดำเนินธุรกิจข้างต้นแล้ว
บริษัทยังมุ่งเน้นการจัดการดำเนินของธุรกิจภายใต้การบริหารแบบธรรมาภิบาลและการกำกับดูแลกิจการที่ดีโดยยึดมั่นการดำเนินธุรกิจควบคู่ไปกับความรับผิดชอบต่อสังคมและไม่ก่อให้เกิดผลกระทบต่อสิ่งแวดล้อมเพื่อให้บริษัทเติบโตไปอย่างมีคุณภาพได้ในระยะยาวและสามารถสร้างผลตอบแทนที่ดีให้แก่ผู้ถือหุ้นและพนักงานได้อย่างยั่งยืนภายใต้การบริหารแบบธรรมา
ภิบาลและการกำกับดูแลกิจการที่ดี

1.2 การเปลี่ยนแปลงและพัฒนาการที่สำคัญ

ประวัติความเป็นมาและการพัฒนาการที่สำคัญ

ปี 2516 บริษัทได้จัดตั้งด้วยทุนจดทะเบียนเริ่มแรก 20 ล้านบาท

ปี 2528 ได้เปลี่ยนแนวทางผลิตและจำหน่ายของบริษัทฯ
มาผลิตเฉพาะเฟอร์นิเจอร์ที่ทำจากไม้ยางพารา

ปี 2537
บริษัทได้จดทะเบียนเพิ่มทุนและนำหุ้นเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทยในนามบริษัท
แฟนซีวู๊ดอินดัสตรีส จำกัด (มหาชน) เป็นต้นมา

ปี 2542 บริษัทได้ลงทุนเข้าถือหุ้นร้อยละ 99.99 ในบริษัทย่อยคือ บริษัทแฟนซีวู้ดอินเตอร์เนชั่นแนล
จำกัด ตั้งอยู่ที่จังหวัด สุราษฎร์ธานี
ดำเนินธุรกิจผลิตไม้ยางพาราแปรรูปอบแห้งและไม้ประสานจากไม้ยางพารา
โดยบริษัทย่อยนี้ได้รับการส่งเสริมจากสำนักงานคณะกรรมการส่งเสริมการลงทุน (BOI)
มีทุนจดทะเบียน 80 ล้านบาท ชำระเต็มมูลค่า

ปี 2548 บริษัทได้รับรางวัล BEST PERFORMANCE – Consumer Products จากงาน SET
Awards ติดต่อกัน 3 ปี ตั้งแต่ปี 2003 – 2005 ในปี นี้ ผู้บริหารของบริษัทได้รับรางวัล
Thailand Corporate Citizen of the Year อีก 1 รางวัล
ช่วงปลายปีบริษัทได้ซื้อที่ดินเปล่าบริเวณซอยคู่สร้าง จังหวัดสมุทรปราการ รวมเนื้อที่ 24-0-29 ไร่
จาก บมจ.กระจกไทยอาซาฮี ในราคา 45 ล้านบาท
เพื่อสร้างอาคารคลังสินค้ามาตรฐานสำหรับการขยายตัวของธุรกิจได้สร้างเสร็จเรียบร้อยและใช้เป็นสถานที่เก็บสินค้าสำเร็จรูปของลูกค้าในปี
2549

ปี 2550 บริษัทได้ขยายตลาดเฟอร์นิเจอร์ไปยุโรป
นับเป็นอีกทางหนึ่งเพื่อเลี่ยงการแข็งค่าของเงินบาทต่อ สกุลเงิน ดอลล่าร์สหรัฐ
ช่วงปลายปีบริษัทเริ่มศึกษาและหาลูกค้าสำหรับตลาดไม้พื้นซึ่งบริษัท มีเครื่องจักรบางส่วนอยู่แล้ว
จึงได้สั่งซื้อเครื่องจักรบางตัวเพิ่มเติมโดยเฉพาะอย่างยิ่งเครื่องพ่นสียูวีเพื่อให้ครบวงจรการผลิตไม้พื้น
(Flooring)

ปี 2552 เพื่อเป็นการเพิ่มช่องทางในการแสวงหาผลกำไรจากการประกอบธุรกิจ บริษัทฯ
ได้นำเข้าสินค้าเฟอร์นิเจอร์จากต่างประเทศเพื่อเข้ามาจำหน่ายในประเทศไทย
โดยใช้สถานที่โกดังคู่สร้าง จัดตั้งเป็นบริษัทแฟนซีวู๊ดฯ สาขา 2 ในชื่อ “แฟนซี เฟอร์นิเจอร์”
เป็นสถานที่ในการจัดเก็บและจำหน่ายสินค้า โดยได้ทำการเปิดตัวอย่างเป็นทางการเมื่อวันที่ 28
มกราคม 2553

ปี 2553 บริษัทแฟนซีวู้ดอินเตอร์เนชั่นแนล จำกัด ได้เข้าถือหุ้น 100%
ในบริษัทแฟนซีวู้ดอินเตอร์เนชั่นแนล แอลแอลซี จำกัด ซึ่งเป็นบริษัทฯ จดทะเบียนในประเทศสหรัฐฯ
ดำเนินธุรกิจด้านอสังหาริมทรัพย์และสนามกอล์ฟ

ปี 2554 ต้นปี 2554 บริษัทได้หยุดสายการผลิตที่โรงงานสมุทรปราการ และ
ได้ซื้อเครื่องจักรผลิตไม้ปาร์ติเคิลบอร์ด
จากประเทศเยอรมันเข้ามาติดตั้งที่โรงงานจังหวัดสุราษฎร์ธานี
เพื่อทดแทนการหยุดสายการผลิตที่โรงงานสมุทรปราการ

ปี 2555 บริษัท
ได้เน้นเป้าหมายมาที่การจำหน่ายเฟอร์นิเจอร์และชุดเครื่องครัวที่นำเข้ามาจากต่างประเทศโดยการลงโฆษณาในสื่อสิ่งพิมพ์
ออกบูธแสดงสินค้าตามงานแฟร์ต่าง ๆ เช่าพื้นที่ในศูนย์การค้าเมกะบางนา
เพื่อจำหน่ายสินค้าเพิ่มอีกแห่งหนึ่ง

ปี 2556 เครื่องจักรผลิตไม้ปาร์ติเคิลบอร์ด
ที่โรงงานจังหวัดสุราษฎร์ธานีติดตั้งแล้วเสร็จเริ่มทดลองเดินเครื่องและได้ขายทรัพย์สินที่ไม่ได้ใช้งานที่โรงงานสมุทรปราการ
(ได้แก่ ที่ดิน สิ่งปลูกสร้างและเครื่องจักร) ในปี 2556 บริษัทคงเหลือทรัพย์สินคือโกดัง ที่ บริษัท
แฟนซีวู๊ดอินดัสตรีส จำกัด (มหาชน) สาขา 2 ตั้งอยู่เลขที่ 357 หมู่ 12 ซอยคู่สร้าง 84 (คู่สร้าง)
ถนนสุขสวัสดิ์ ตำบลในคลองบางปลากด อำเภอ พระสมุทรเจดีย์ จังหวัดสมุทรปราการ
และโรงงานผลิตไม้ปาร์ติเคิลบอร์ด ที่โรงงานจังหวัด สุราษฎร์ธานี

ปี 2557 บริษัท เริ่มผลิตและจำหน่ายไม้ปาร์ติเคิลบอร์ดโดยเริ่มทดลองตลาด
ส่งไปขายที่ประเทศไต้หวัน มาเลเซีย และเวียดนาม ส่วนตลาดภายในประเทศมีอยู่เล็กน้อย

ปี 2558 บริษัท ได้จัดตั้ง บริษัทแฟนซีแอสเสท จำกัด (บริษัทย่อย)
เพื่อดำเนินธุรกิจด้านพัฒนาอสังหาริมทรัพย์ เพิ่มขึ้นอีก 1 บริษัท

ปี 2559 - บริษัทฯ ได้มีการเพิ่มทุนจดทะเบียนของบริษัทฯ จากเดิม 470,000,000 บาท เป็น
ทุนจดทะเบียน

615,000,000 บาท ตามมติที่ประชุมวิสามัญผู้ถือหุ้น ครั้งที่ 1/2559 เมื่อวันที่ 5 กุมภาพันธ์ 2559

- บริษัทแฟนซีแอสเสท จำกัด (บริษัทย่อย) ได้เข้าซื้อและพัฒนาโครงการอสังหาริมทรัพย์จำนวน 4

โครงการตามมติที่ประชุมวิสามัญผู้ถือหุ้น ครั้งที่ 1/2559 เมื่อวันที่ 5 กุมภาพันธ์ 2559
โดยมีรายละเอียดดังต่อไปนี้

1. โครงการเดอะปาร์ค แอท ประชาชื่น

โครงการเดอะปาร์ค แอท ประชาชื่น ตั้งอยู่ที่ 11/1 ถ.ประชาชื่น ต.บางเขน อ.เมืองนนทบุรี
จ. นนทบุรี มีเนื้อที่โครงการทั้งหมด 1-0-71.8 ไร่ หรือ 471.8 ตารางวา
โครงการดังกล่าวเป็นโครงการประเภทคอนโดมีเนียมมีขนาดห้องระหว่าง 31.90 – 33.29
ตารางเมตร

2. โครงการฮอฟฟ์ เอกมัย – รามอินทรา

โครงการฮอฟฟ์ เอกมัย – รามอินทรา ตั้งอยู่ที่ ซอยลาดพร้าว 73 ถนนลาดพร้าว แขวง
สะพานสอง เขตวังทองหลาง กรุงเทพฯ มีเนื้อที่โครงการทั้งหมด 2-0-49.2 ไร่ หรือประมาณ
849.20 ตารางวา ซึ่งโครงการประกอบด้วยที่ดิน สาธารณูปโภคต่าง ๆ และสิ่งปลูกสร้างประเภท
Home Office จำนวน 14 ยูนิต โดยแต่ละยูนิตมีพื้นที่ใช้สอยประมาณ 650 ตารางเมตร
(รวมดาดฟ้า)

3. โครงการรวี วารี เรสซิเด้นท์

โครงการรวี วารี เรสซิเด้นท์ ตั้งอยู่ที่ ถ. นิมมานเหมินทร์ 15 ต.สุเทพ อ.เมือง จ.เชียงใหม่
ซึ่งก่อสร้างโดยบริษัท รวี วารี เรสซิเด้นท์ จำกัด มีเนื้อที่โครงการทั้งหมด 1-0-19 ไร่ หรือ 419
ตารางวา โครงการดังกล่าวเป็นโครงการประเภทคอนโดมิเนียม มีจำนวนห้องชุดทั้งสิ้น 109 ยูนิต

4. โครงการเดอะปาร์ค ไซมิส รามอินทรา

โครงการเดอะ ปาร์ค ไซมิส รามอินทรา ตั้งอยู่ที่ แขวงคันนายาว เขตคันนายาว กรุงเทพ
โดยแบ่งเนื้อที่เป็น 2 ส่วน คือ (1) ที่ดินเปล่าเนื้อที่ 6 – 3 - 47 ไร่ แบ่งเป็นที่ดินจัดสรร
จำนวน 25 แปลง และ (2) ที่ดินเปล่า เนื้อที่ 2 – 3 - 91.4 ไร่
การเข้าซื้อโครงการดังกล่าวมีวัตถุประสงค์เพื่อนำที่ดินมาแบ่งขายเป็นที่ดินเปล่าให้แก่ผู้ซื้อเพื่อนำไปสร้างที่อยู่อาศัยต่อไป

สำหรับปี 2560 มีเหตุการณ์ที่สำคัญดังนี้

1. การจำหน่ายสินทรัพย์ บริษัท รับทราบการจำหน่ายทรัพย์สินของ บริษัท FANCYWOOD
INTERNATIONAL , LLC ( บริษัท LLC ) ซึ่งจดทะเบียนเป็นนิติบุคคลตามกฎหมายที่รัฐวอชิงตัน
ประเทศสหรัฐอเมริกา (บริษัทย่อย ของบริษัทแฟนซีวู้ดอินเตอร์เนชั่นแนล จำกัด) โดยบริษัท
แฟนซีวู้ดอินเตอร์เนชั่นแนล จำกัด ถือหุ้นในบริษัท FANCYWOOD INTERNATIONAL , LLC ร้อยละ
99.99 ของทุนจดทะเบียน และบริษัท แฟนซีวู๊ดอินดัสตรีส จำกัด (มหาชน) ถือหุ้นในบริษัท
แฟนซีวู้ดอินเตอร์เนชั่นแนล จำกัด ร้อยละ 100 ของทุนจดทะเบียน

บริษัท LLC ได้จำหน่ายสินทรัพย์หลักทั้งหมดคือ สนามกอล์ฟ ประกอบด้วย ที่ดินที่ตั้งสนามกอล์ฟ เลขที่
4127 Eaglemont Drive, Mount Vernon,Wa 98273 พื้นที่ประมาณ 212.76 เอเคอร์ (
ประมาณ 531.90 ไร่ ) ประกอบด้วยสนามกอล์ฟ 18 หลุม อาคารสิ่งปลูกสร้างคลับเฮาส์
และอุปกรณ์เครื่องใช้ต่างๆ ในราคารวม 7,400,000 เหรียญสหรัฐ หรือคิดเป็นประมาณ
253,820,000 บาทโดยใช้อัตราแลกเปลี่ยน 1 เหรียญดอลล่าร์สหรัฐเท่ากับ 34.30 บาท ณ วันที่
19 เมษายน 2560 ให้แก่ นายพีรยศ ปิสัญธนะกูล และ/หรือ นิติบุคคล
ที่จะจดทะเบียนจัดตั้งขึ้นในภายหน้า

2. การโอนกิจการ จากมติที่ประชุมคณะกรรมการ ครั้งที่ 8/2560 เมื่อวันที่ 8 กันยายน 2560
และที่ประชุมวิสามัญผู้ถือหุ้นครั้งที่ 1 /2560 เมื่อวันที่ 16 ตุลาคม พ.ศ.2560
มีมติเป็นเอกฉันท์ให้ทำการโอนกิจการทั้งหมดของบริษัท แฟนซีวู้ดอินเตอร์เนชั่นแนล จำกัด (“FWI”)
ซึ่งเป็นบริษัทย่อยที่บริษัทฯ เป็นผู้ถือหุ้นใหญ่ในสัดส่วนร้อยละ 99.99 ของทุนจดทะเบียน
เข้าควบรวมกิจการกับบริษัทฯ เพื่อเพิ่มประสิทธิภาพและลดต้นทุนการดำเนินงานของกลุ่มบริษัท
เนื่องจากมีธุรกิจที่เกี่ยวข้องและต่อเนื่องกันกับธุรกิจของบริษัทฯ
และเป็นการลดค่าใช้จ่ายในการดำเนินงานและลดกระบวนการทำงานที่ซ้ำซ้อน โดยบริษัทฯ
จะรับโอนกิจการทั้งหมด (Entire Business Transfer) จาก FWI ดังกล่าว รวมตลอดถึง
แต่ไม่จำกัดเพียงทรัพย์สิน หนี้สิน สัญญาต่าง ๆ ใบอนุญาต สิทธิ
หน้าที่และความรับผิดทั้งหมดที่เกี่ยวข้องกับกิจการของ FWI
และบรรดาพนักงานทั้งหมดที่มีความประสงค์จะทำงานกับบริษัทฯ
ต่อไปภายหลังการรับโอนกิจการทั้งหมด (รวมเรียกว่า “การรับโอนกิจการทั้งหมด”)
โดยมูลค่าการรับโอนกิจการทั้งหมดจะเป็นราคาตามมูลค่าตามบัญชี (Book Value) ของ FWI ณ
วันที่มีการรับโอนกิจการทั้งหมด โดยการรับโอนกิจการทั้งหมดจาก FWI เสร็จสิ้นเมื่อวันที่ 1
ธันวาคม 2560 ทั้งนี้ มูลค่ากิจการตามมูลค่าตามบัญชีของ FWI ณ วันที่ 30 มิถุนายน 2560
เป็นจำนวนเท่ากับ 229,560,000 บาท ซึ่งภายหลังจากการรับโอนกิจการทั้งหมดแล้ว FWI
จะดำเนินการเลิกบริษัทในรอบระยะเวลาบัญชีเดียวกันกับที่โอนกิจการ และชำระบัญชีต่อไป

3. การเข้าซื้อหุ้นสามัญทั้งหมดของบริษัท เลย์แลนด์ จำกัด โดยบริษัท แฟนซี แอสเสท จำกัด
ซึ่งเป็นบริษัทย่อยของบริษัท จากมติที่ประชุมคณะกรรมการ ครั้งที่ 8/2560 เมื่อวันที่ 8 กันยายน
2560 มีมติให้ บริษัท แฟนซี แอสเสท จำกัด ซึ่งเป็นบริษัทย่อยที่บริษัทฯ
เป็นผู้ถือหุ้นใหญ่ในสัดส่วนร้อยละ 99.99 ของทุนจดทะเบียน ไปลงทุนในธุรกิจพัฒนาอสังหาริมทรัพย์
เพื่อเป็นการขยายธุรกิจเดิมของ บริษัท แฟนซี แอสเสท จำกัด
โดยการเข้าซื้อหุ้นสามัญทั้งหมดของบริษัท เลย์แลนด์ จำกัด (“เลย์แลนด์”) โดย
เลย์แลนด์มีหุ้นสามัญจำนวน 1,000 หุ้น มูลค่าที่ตราไว้หุ้นละ 1,000 บาท หรือคิดเป็นสัดส่วนร้อยละ
100 ของทุนจดทะเบียนของเลย์แลนด์ จากผู้ถือหุ้นเดิมของเลย์แลนด์ทั้งหมด รวมเป็นเงินทั้งสิ้น
40,154,958.77 บาท (“ราคาหุ้น”) ซึ่งราคาหุ้นดังกล่าวคำนวณจากมูลค่าสินทรัพย์ของเลย์แลนด์ที่
บริษัท แฟนซี แอสเสท จำกัด และกลุ่มผู้ขายตกลงกันในราคา 315,000,000 บาท
หักด้วยเงินกู้ยืมจากกรรมการ จำนวน 274,845,041.23 บาท (รวมเรียกว่า
“ธุรกรรมการซื้อหุ้น”) ทั้งนี้ บริษัทฯ ยังจะต้องลงทุนเพิ่มเติมในเลย์แลนด์
เพื่อใช้ในการพัฒนาโครงการอสังหาริมทรัพย์ของเลย์แลนด์ เป็นจำนวนไม่เกิน 216,000,000 บาท
จึงทำให้มูลค่าการได้มาซึ่งทรัพย์สินจากการเข้าทำธุรกรรมการซื้อหุ้นสามัญทั้งหมดของเลย์แลนด์โดย
บริษัท แฟนซี แอสเสท จำกัด เป็นจำนวนรวมทั้งสิ้นไม่เกิน 531,000,000 บาท

1.3 โครงสร้างการถือหุ้นของกลุ่มบริษัท

1.4 ความสัมพันธ์กับกลุ่มธุรกิจของผู้ถือหุ้นใหญ่

การดำเนินธุรกิจหลักของบริษัทฯ
มิได้มีความสัมพันธ์หรือเกี่ยวข้องกับการดำเนินธุรกิจอื่นของผู้ถือหุ้นรายใหญ่

2. ลักษณะการประกอบธุรกิจ

ปัจจุบันธุรกิจหลักของบริษัท แฟนซีวู๊ดอินดัสตรีส จำกัด (มหาชน)
ได้แก่การผลิตและจำหน่ายไม้ปาร์ติเคิลบอร์ด แบบบาง (ไบร์ซอนบอร์ด) ไม้สับ (wood chip)
ไม้ประสาน และแปรรูปไม้ยางพาราอบแห้งโดย เน้นการส่งออกไปยังต่างประเทศเป็นหลัก
ยกเว้นไม้ประสานที่เน้นตลากในประเทศเป็นหลัก

บริษัท แฟนซีแอสเสท จำกัด ซึ่งเป็นบริษัทย่อย โดยบริษัทฯ ได้ถือหุ้นอยู่ร้อยละ 99.99 ด้วยทุน
จดทะเบียน 10 ล้านบาท ประกอบธุรกิจเกี่ยวกับการพัฒนาอสังหาริมทรัพย์

ลักษณะผลิตภัณฑ์

1. ไม้ปาร์ติเคิลบอร์ด แบบบาง (ไบร์ซอนบอร์ด) เป็นผลิตภัณฑ์ที่
สามารถนำไปใช้ในงานได้หลายประเภท เช่น ในอุตสาหกรรมเฟอร์นิเจอร์ ใช้ในงานก่อสร้าง
และใช้ตกแต่งภายในอาคาร เป็นต้น   การนำไปใช้ในงานเฟอร์นิเจอร์จะมี
ความสะดวกในขั้นตอนการผลิต เนื่องจากเป็นแผ่นใหญ่ ตัดขึ้นรูปด้วยเครื่องจักรกลได้ง่าย
การทำเป็นโครงสร้างเฟอร์นิเจอร์ สามารถยึดติดได้ด้วยอุปกรณ์จับยึดได้ดี
มีความแข็งแรงสูง  ส่วนการนำไปใช้ในงานก่อสร้าง และงานตกแต่งภายในอาคาร 
แผ่นปาร์ติเคิลบอร์ดสามารถใช้กับงานทำผนังภายในอาคาร  บุฝาผนัง  และทำฝ้าเพดาน 
สามารถตัดขึ้นรูปได้ง่าย และให้ความแข็งแรงสูง
และที่เป็นจุดเด่นคือไม้ปาร์ติเคิลบอร์ดที่ผลิตออกมาสามารถกันน้ำได้

2. ไม้ยางพาราแปรรูปอบแห้ง เป็นผลิตภัณฑ์ที่นำไปใช้เป็นวัตถุดิบในการทำเฟอร์นิเจอร์
มีขนาดมาตรฐาน หีบห่อเรียบร้อย เพื่อสะดวกต่อการนำไปใช้งาน มีเกรด ทั้ง A B และ C

3. ไม้ประสาน เป็นผลิตภัณฑ์ที่เกิดจากการนำไม้ยางพาราแปรรูปมาเชื่อมประสานกันโดยวิธี
Finger Joint และขัดเรียบเป็นแผ่นตามขนาดที่ต้องการ
สามารถนำไปใช้ได้หลากหลายวัตถุประสงค์ทั้งการทำเฟอร์นิเจอร์ การตกแต่งหรือพื้นต่างๆ

4. ไม้สับ ( wood chip )
เป็นผลิตภัณฑ์ที่เกิดจากของเหลือจากการผลิตไม้ยางพาราแปรรูปเช่นรากไม้ เปลือกไม้
มาสับให้ได้ขนาด และนำไปใช้เป็นเชื้อเพลิง

5. การพัฒนาอสังหาริมทรัพย์ ผลิตภัณฑ์ที่บริษัทมีหลากหลายทั้งการจำหน่ายที่ดินเปล่า
การพัฒนาเป็นบ้านเดี่ยว ทาวน์เฮ้าส์ และคอนโดมิเนียม ในหลากหลายที่ ทั้งต่างจังหวัด
ในกรุงเทพและปริมณฑล

ภาวะการตลาดและการแข่งขัน

ภาวะการตลาด

-   กลยุทธ์การตลาด บริษัทกำหนดกลยุทธ์สำคัญดังนี้

1.  คุณภาพของผลิตภัณฑ์ : บริษัทให้ความสำคัญอย่างมากต่อการผลิต
    ผลิตภัณฑ์ที่มีคุณภาพและตรงกับความต้องการของลูกค้าในแต่ละประเภท เช่น ความแข็งแรง
    ความประณีตเรียบร้อย

2.  การกำหนดราคา : บริษัทจะกำหนดตามราคาตลาด
    แต่ไม่มีนโยบายในการแข่งขันด้านราคาโดยการตัดราคาแข่งกับคู่แข่งขันอื่นทั้งในประเทศและต่างประเทศ

3.  ระยะเวลาการส่งมอบ :
    บริษัทให้ความสำคัญต่อการส่งมอบผลิตภัณฑ์ได้ทันต่อความต้องการของลูกค้าซึ่งถือว่าเป็นจุดแข็งที่สำคัญของบริษัทและยังเป็นการสร้างความเชื่อถือที่ดีต่อลูกค้า

    -   ลักษณะลูกค้า

ลูกค้าของบริษัทส่วนใหญ่เป็นผู้ค้าส่ง ผู้ผลิตสินค้าประเภทเฟอร์นิเจอร์และผู้ประกอบธุรกิจก่อสร้าง
ลูกค้า จะเริ่มด้วยการทดลองซื้อจำนวนหนึ่งหลังจากที่มั่นใจในคุณภาพ ราคา
และความน่าไว้วางใจด้านความซื่อสัตย์ การตรงต่อเวลาหรือบริการอื่น ๆ
แล้วลูกค้าจะเพิ่มปริมาณการสั่งซื้อมากขึ้น โดยบริษัทได้กำหนดเกณฑ์ในการคัดเลือกคำสั่งซื้อของลูกค้า
คือ ปริมาณการสั่งซื้อ รูปแบบของผลิตภัณฑ์และผลกำไรจากการดำเนินงาน
โดยปกติคำสั่งซื้อของลูกค้าจะมีอยู่อย่างต่อเนื่องตลอดทั้งปี
โดยบริษัทได้ให้ความสำคัญกับลูกค้าทุกรายโดยไม่มีการพึ่งพาลูกค้ารายใดรายหนึ่งมากเกินไป

-   กลุ่มเป้าหมาย

บริษัทมุ่งเน้นลูกค้าประเภทผู้ค้าส่ง ผู้ผลิตสินค้าเฟอร์นิเจอร์และผู้ประกอบธุรกิจก่อสร้าง
ทั้งในประเทศและต่างประเทศ ที่มีความต้องการสินค้าจำนวนมาก

-   การจำหน่ายและช่องทางการจำหน่าย

บริษัทติดต่อผู้ค้าส่ง ผู้ค้าปลีก และ ขายตรงให้กับลูกค้า ทั้งในประเทศและต่างประเทศ
ที่มีความต้องการสินค้าจำนวนมาก มีทั้งการผ่านตัวกลาง การติดต่อโดยตรง
และการนำเสนอสินค้าให้กับลูกค้าคัดเลือก
ซึ่งที่ผ่านมาบริษัทได้ประสบความสำเร็จกับการจำหน่ายผ่านช่องทางต่างๆมาโดยตลอด
เนื่องจากบริษัทมีภาพพจน์และชื่อเสียงที่ดี
บริษัทจะเน้นคัดเลือกลูกค้าที่คุณภาพของลูกค้าและปริมาณที่จะซื้อขายเป็นหลัก

-   การแข่งขัน

ปัจจุบันบริษัทได้เป็นผู้ผลิตและจำหน่ายไม้ปาร์ติเคิลบอร์ด แบบบาง
(ไบรซอนบอร์ด)แต่เพียงผู้เดียวในประเทศไทย
ซึ่งในประเทศไทยและประเทศในแถบเอเชียปัจจุบันยังไม่มีผู้ผลิต ผลิตภัณฑ์ชนิดนี้จึงยังไม่มีบริษัทฯ
คู่แข่ง ส่วนในอนาคต บริษัทฯ
มีนโยบายเข้าไปเปิดตลาดสินค้าไม้ปาร์ติเคิลบอร์ดในประเทศแถบยุโรปและญี่ปุ่น
ซึ่งเป็นตลาดใหญ่ของตลาดสินค้าไม้ปาร์ติเคิลบอร์ด คงต้องมีการแข่งขันสูงเพื่อดึงลูกค้า บริษัท
จึงจะเน้นการตลาดเชิงรุกโดยเน้นที่คุณภาพและราคา
รวมถึงการผลิตไม้ปาร์ติเคิลบอร์ดให้มีความหลากหลายของผลิตภัณฑ์เพื่อที่จะตอบสนองความต้องการของลูกค้า

การจัดหาผลิตภัณฑ์

ปัจจุบันวัตถุดิบที่ใช้ในกระบวนการผลิตของบริษัท ประมาณ 95% เป็นวัตถุดิบจาก ไม้ยางพารา
ซึ่งบริษัทฯ ได้วางมาตรการในจัดหาและสำรองวัตถุดิบ ไว้ดังนี้ คือ

1. วัตถุดิบหลักของบริษัท 100 % เป็นไม้ซุงท่อน ที่ต้องจัดหาเข้ามาเพื่อนำมาแปรรูปเป็น
ไม้ยางพาราแปรรูปอบแห้ง วัตถุดิบทั้งหมดอยู่ทางภาคใต้ของประเทศไทย
โดยมีแหล่งวัตถุดิบหลักอยู่ในจังหวัด สุราษฎร์ธานี ซึ่งเป็นที่ตั้งของบริษัทฯ
ซึ่งขั้นตอนการจัดหาวัตถุดิบนั้นบริษัทฯ ได้กำหนดไว้ 3 ส่วนด้วยกันเพื่อป้องกันการขาดวัตถุดิบดังนี้

1.1. ซื้อเป็นไม้สดแปรรูปสำเร็จมาอบแห้ง

1.2. ซื้อไม้ซุงท่อนมาแปรรูปและอบแห้ง

1.3. ซื้อสวนไม้ยางพาราและตัดไม้ซุงท่อนมาแปรรูปและอบแห้ง

2. วัตถุดิบของบริษัทฯ ที่ใช้ผลิตไม้ปาร์ติเคิลบอร์ด วัตถุดิบหลัก ได้แก่ ปีกไม้สด
ที่มาจากการผลิตไม้ยางพาราแปรรูปอบแห้งกระบวนการผลิตและการกำจัดวัตถุดิบเหลือใช้ของบริษัทไม่มีผลกระทบต่อสิ่งแวดล้อมและเป็นไปตามกฎหมายเกี่ยวกับสิ่งแวดล้อม
โดยการดำเนินงานของบริษัทในช่วง 3 ปีที่ผ่านมา ตั้งแต่ปี พ.ศ. 2557 – 2560
บริษัทไม่มีข้อพิพาทหรือถูกฟ้องร้องเกี่ยวกับสิ่งแวดล้อม

ผลกระทบหรือข้อพิพาทเกี่ยวกับสิ่งแวดล้อม

บริษัทและบริษัทย่อยได้ให้ความสำคัญต่อสิ่งแวดล้อมมาตลอดโดยดำเนินการลดผลกระทบต่อสิ่งแวดล้อมให้มีผลกระทบน้อยที่สุด
อาทิเช่น เศษไม้ ขี้เลื่อย และฝุ่นผง จะนำมาใช้เป็นเชื้อเพลิงทำความร้อน เพื่อใช้ในการอบไม้
หากมีเศษไม้ที่เหลือใช้จะจำหน่ายให้กับบริษัทภายนอกนำไปเป็นเชื้อเพลิง
สำหรับขี้เลื่อยและฝุ่นผงบริษัทได้ติดตั้ง Dust Collector เป็นระบบเก็บกัก
และดูดส่งนำพาไปใช้งานจึงไม่ก่อผลกระทบกับสภาพแวดล้อมภายนอก

กาว
บริษัทใช้กาวที่ไม่มีส่วนผสมของสารระเหยในการผลิตทำให้ไม่มีผลกระทบกับมนุษย์และต่อสิ่งแวดล้อม

ภาพรวมของการประกอบธุรกิจ

บริษัท แฟนซีวู๊ดอินดัสตรีส จำกัด (มหาชน) ปัจจุบันบริษัทมีการดำเนินงานในการประกอบธุรกิจอยู่ 2
ส่วน คือ

-ประกอบธุรกิจโรงงานแปรรูปไม้ยางพาราอบแห้งครบวงจรโดยไม้ยางแปรรูปอบแห้งส่งขายให้แก่ลูกค้าทั้งภายในประเทศและต่างประเทศ
โดยลูกค้าส่วนใหญ่อยู่ต่างประเทศ และไม้ประสานที่ส่งขายให้กับลูกค้าในประทศเป็นหลัก

- เป็นผู้ผลิตและจำหน่ายไม้ปาร์ติเคิลบอร์ด (แบบบาง)
มีโรงงานผลิตไม้ปาร์ติเคิลบอร์ดตั้งอยู่ในพื้นที่จังหวัดสุราษฎร์ธานี

นอกจากการดำเนินธุรกิจข้างต้นแล้ว บริษัทฯ ยังแสวงหาแนวทางการดำเนินธุรกิจอื่นๆ
ที่เหมาะสมเพื่อที่บริษัทฯ ดำเนินการแล้วจะได้รับผลประโยชน์สูงสุดและให้ผลตอบแทนที่ดีต่อผู้ถือหุ้น
ต่อไป

บริษัท แฟนซี แอสเสท จำกัด ( บริษัทย่อย) ประกอบธุรกิจเกี่ยวกับการพัฒนาอสังหาริมทรัพย์
จัดสรรที่ดินเปล่า คอนโดมิเนียม บ้านเดี่ยว และทาวน์เฮ้าส์ เป็นต้น

สถานที่ตั้งโรงงาน

บริษัท แฟนซีวู๊ดอินดัสตรีส จำกัด (มหาชน)

สถานที่ตั้งโรงงานเลขที่ 219/1 หมู่ 5 ตำบลท่าโรงช้าง อำเภอพุนพินจังหวัดสุราษฎร์ธานี

ประเภทธุรกิจ การผลิตไม้ปาร์ติเกิลบอร์ด ไม้ยางแปรรูป และไม้ประสาน

บริษัท แฟนซี แอสเสท จำกัด

สถานที่ตั้งสำนักงาน เลขที่ 219 หมู่ 5 ตำบล ท่าโรงช้าง อำเภอพุนพิน

จังหวัด สุราษฎร์นี 10290

ประเภทธุรกิจ การพัฒนาอสังหาริมทรัพย์

โครงสร้างรายได้ แยกตามประเภทธุรกิจ

  ------------------- ------------- ----------- -------- ------- -------- ------- -------- -------
  รายได้แยกตามประเภท   ดำเนินการโดย   สัดส่วนถือหุ้น   ปี 2558           ปี 2559           ปี 2560   

                                                ล้านบาท   ร้อยละ   ล้านบาท   ร้อยละ   ล้านบาท   ร้อยละ

  โต๊ะ                 บริษัท          -           -        -       -        -       -        -

  เก้าอี้                บริษัท          -           1.30     0.31    1.32     0.22    -        -

  อื่น ๆ                บริษัท          -           12.96    3.07    13.31    2.27    57.50    7.64

  ไม้ยางพาราแปรรูป      บริษัทย่อย       100%        405.87   96.14   379.41   64.67   402.35   53.47

  อสังหาริมทรัพย์         บริษัทย่อย       100%        -        -       192.67   32.84   292.68   38.89

                                    รวม         422.18   100%    586.71   100%    752.53   100%
  ------------------- ------------- ----------- -------- ------- -------- ------- -------- -------

3. ปัจจัยความเสี่ยง

ปัจจุบันบริษัทมีความเสี่ยงที่จะกระทบกับบริษัทอยู่ดังนี้

ความเสี่ยงทางธุรกิจ

อัตราแลกเปลี่ยน

ปัจจุบันบริษัทมีการส่งออกผลิตภัณฑ์ไปจำหน่ายยังต่างประเทศในปริมาณมากกว่าร้อยละ 50
ของมูลค่าการขายรวมของบริษัท และมีการขายเป็นเงินตราต่างประเทศเป็นหลัก
โดยเฉพาะเป็นเงินสกุลดอลล่าร์ ซึ่งในระยะเวลาที่ผ่านมาในปี 2560
เงินดอลล่าร์ได้อ่อนค่าลงโดยตลอด ทำให้การแปลงค่าเป็นเงินบาทมีค่าลดลง ซึ่งทำให้กระทบต่อ
Margin ของบริษัท
อย่างไรก็ตามบริษัทได้ดำเนินการซื้อขายอัตราแลกเปลี่ยนล่วงหน้ามาป้องกันความเสี่ยงธุรกรรมนี้มาโดยตลอด
และมีการพิจารณาปรับเปลี่ยนราคาขาย สกุลเงินที่ซื้อขาย และพยายามปรับปรุงการผลิด เพื่อรักษา
Margin ของบริษัทให้อยู่ในเกณฑ์ที่เหมาะสมอยู่ตลอดเวลา

ด้านแรงงาน

เนื่องจากบริษัทมุ่งเน้นการผลิตที่มีจำนวนมาก เพื่อประโยชน์ของ Economy of Scale
จึงทำให้มีความจำเป็นที่จะต้องมีแรงงานมารองรับในการผลิตค่อนข้างมาก
การขึ้นค่าแรงงานขั้นต่ำตลอดจนการจัดหาแรงงานจึงเป็นปัจจัยที่สำคัญมากกับการผลิตของบริษัท
ที่ผ่านมาการขึ้นค่าแรงงานจะส่งผลต่อต้นทุนการผลิตค่อนข้างมาก อย่างไรก็ตาม
บริษัทได้พยายามปรับเปลี่ยนขบวนการผลิตให้ใช้แรงงานให้เหมาะสมมากขึ้นโดยปรับขบวนการผลิตให้ใช้แรงงานน้อยลงเป็นต้น
จำนวนแรงงานก็เป็นอีกปัจจัยที่สำคัญ
ที่ผ่านมาการปรับเปลี่ยนกฎเกณฑ์ด้านแรงงานต่างด้าวก็ทำให้การบริหารจัดการแรงงานมีผลกระทบเช่นกัน
ซึ่งในปัจจุบันบริษัทได้บริหารจัดการแรงงานให้สอดคล้องกับกฎเกณฑ์ต่างๆ และให้มีปริฒาณที่เหมาะสม
มีคุณภาพที่ดีต่อการดำเนินธุรกิจของบริษัทมาโดยตลอด

ด้านวัตถุดิบ

การผลิตที่เน้นปริมาณมากๆทำให้ต้องมีการจัดการวัตถุดิบที่ดีเพียงพอ ทั้งด้านปริมาณ และราคา
ตลอดจนความไม่แน่นอนของฤดูกาลที่อาจส่งผลกระทบต่อการจัดหาวัตถุดิบ
ที่ผ่านมาบริษัทมีการจัดซื้อวัตถุดิบในหลากหลายวิธีการ ทั้งซื้อเป็นไม้สด ไม้ซุงท่อน หรือซื้อยกสวน
หรือซื้อจากลูกค้าที่มาให้อบไม้ ในปริมาณและราคาที่เหมาะสม บริษัทอยู่ในแหล่งวัตถุดิบ
และเป็นโรงงานที่อยู่ในพื้นที่มานาน มีชื่อเสียงและภาพพจน์ที่ดีทำให้เป็นที่ยอมรับของ Supplier
ต่างๆ จึงมีวัตถุดิบมาป้อนโรงงานอย่างสม่ำเสมอ

ด้านการจัดจำหน่าย

ในการจัดจำหน่ายของบริษัทที่มุ่งเน้นลูกค้าที่สั่งซื้อในปริมาณ มาก ๆ
ทำให้ที่ผ่านมาบริษัทมีจำนวนลูกค้าไม่มากรายนัก
ซึ่งอาจจะมีความเสี่ยงในการสั่งซื้อของลูกค้าที่จะกระทบต่อธุรกิจของบริษัทได้
บริษัทได้ให้ความสนใจระมัดระวังกับจำนวนลูกค้าที่มีอยู่มาโดยตลอด
บริษัทมีนโยบายที่จะเพิ่มปริมาณลูกค้าให้หลากหลายขึ้น และมุ่งเน้นผลิตสินค้าให้มากรายการ
เพื่อเจาะลูกค้าให้มากขึ้น ตลอดจนรักษาความสัมพันธ์ที่ดีกับลูกค้าเดิมๆให้ดีที่สุด
และลดความเสี่ยงด้านการจัดจำหน่ายให้อยุ่ในเกณฑ์ที่เหมาะสมต่อไป

ความเสี่ยงของบริษัทย่อย

บริษัท แฟนซี แอสเสท จำกัด ที่เป็นบริษัทย่อย ประกอบธุรกิจพัฒนาอสังหาริมทรัพย์
จึงมีความเสี่ยงในการประกอบธุรกิจเช่นเดียวกับบริษัทพัฒนาอสังหาริมทรัพย์ทั่วไป
ทั้งด้านการจัดหาที่ดินที่จะมาพัฒนาโครงการผู้รับเหมาก่อสร้าง ราคาวัสดุก่อสร้าง แรงงาน
อัตราดอกเบี้ยเงินกู้ ภาวะเศรษฐกิจของประเทศ
เป็นต้นบริษัทมุ่งเน้นการทำโครงการที่บริษัทมีความถนัด
มีมูลค่าการลงทุนที่บริษัทสามารถดำเนินการได้โดยไม่เสี่ยงสูงเกินไป มีภาระการกู้ยืมเงินที่เหมาะสม
สามรถดำเนินโครงการได้รวดเร็ว มีความสัมพันธ์ที่ดีกับผู้รับเหมา
และมีวิธีการจัดการราคาวัสดุก่อสร้างที่สอดคล้องกับสถานะการณ์
จึงทำให้ที่ผ่านมาบริษัทสามารถดำเนินการต่างๆได้ตามเป้าหมายที่กำหนดไว้

4. ทรัพย์สินที่ใช้ในการประกอบธุรกิจ 

สินทรัพย์หลัก

มูลค่าทางบัญชีของที่ดิน ณ วันที่ 31 ธันวาคม 2560 เท่ากับ 124.00 ล้านบาท
สินทรัพย์หลักที่สำคัญของบริษัทและบริษัทย่อย มีรายละเอียดดังนี้

1.  ที่ดินของบริษัท แฟนซีวู๊ดอินดัสตรีส จำกัด (มหาชน)

    -   ที่ดิน ที่จังหวัดสมุทรปราการมีเนื้อที่รวมโดยประมาณ 24 ไร่ 77 ตรว.

    -   ที่ดิน ที่จังหวัดสุราษฎร์ธานี มีเนื้อที่โดยประมาณ 323 ไร่ 2 งาน 95 ตรว.

2.  อาคารและสิ่งปลูกสร้าง ของบริษัทและบริษัทย่อยมีมูลค่าทางบัญชี ณ วันที่ 31 ธันวาคม 2560
    เท่ากับ 74.17 ล้านบาท

3.  เครื่องจักรและอุปกรณ์ของบริษัทและบริษัทย่อยมีมูลค่าทางบัญชี ณ วันที่ 31 ธันวาคม 2560
    เท่ากับ 267.31 ล้านบาท

นโยบายการลงทุน

ในปี 2560 บริษัทฯ ได้มีลงทุนเพิ่มในหลายส่วน ได้แก่

- บริษัท แฟนซีวู๊ดอินดัสตรีส จำกัด (มหาชน) มีการลงทุน ปรับปรุงอุปกรณ์ของโต๊ะเลื่อย เตาอบไม้

ซื้อเครื่องจักรการผลิตไม้ประสาน ( เครื่องไส เครื่อง ต่อ ) เพื่อเพิ่มประสิทธิภาพ
และเพิ่มกำลังการผลิต

- บริษัท แฟนซี แอสเสท จำกัด (บริษัทย่อย) ที่ประกอบธุรกิจด้าน พัฒนาอสังหาริมทรัพย์ มีการซื้อ

โครงการของอสังหาริมทรัพย์ของบริษัทเลย์แลนด์ จำกัด มาทำการพัฒนาและขายต่อ

5. ข้อพิพาททางกฎหมาย

ปัจจุบันบริษัทและบริษัทย่อยไม่มีข้อพิพาททางกฎหมาย

6.ข้อมูลทั่วไปและข้อมูลสำคัญอื่น

บริษัท แฟนซีวู๊ดอินดัสตรีส จำกัด (มหาชน) ชื่อย่อ : FANCY

ประกอบธุรกิจโรงงานผลิตและจำหน่ายไม้ยางพาราไม้แปรรูปอบแห้งและไม้ปาร์ติเกิลบอร์ด

จำนวนและชนิดของหุ้นที่จำหน่าย : หุ้นสามัญที่ออกและชำระแล้วจำนวน 615,000,000 หุ้น

มูลค่าที่ตราไว้หุ้นละ 1 บาท

เลขทะเบียนบริษัท : 0107536001141 (เดิมเลขที่ บมจ. 188 )

โทรศัพท์ : 0-2815-7060

Fax : 0-2461-2102

ที่ตั้งสำนักงานใหญ่ : เลขที่ 357 หมู่ 12 ซอยสุขสวัสดิ์ 84 (คู่สร้าง) ถนนสุขสวัสดิ์ ตำบล

  ในคลองบางปลากด อำเภอพระสมุทรเจดีย์ จังหวัดสมุทรปราการ 10290

Home Page : www.fancywood.th.com

ที่ตั้งโรงงานสาขาที่ 1 : เลขที่ 219/1 หมู่ 5 ตำบลท่าโรงช้าง อำเภอพุนพิน จังหวัดสุราษฎร์ธานี

บริษัท แฟนซีวู้ดอินเตอร์เนชั่นแนล จำกัด (บริษัทย่อย)

จำนวนและชนิดของหุ้นที่จำหน่าย : หุ้นสามัญที่ออกและชำระแล้วจำนวน 8,000,000 หุ้น

  มูลค่าที่ตราไว้หุ้นละ 10 บาท

เลขทะเบียนบริษัท : 0845542001508 (เดิมเลขที่ บอจ.สฎ. 1585)

โทรศัพท์ : 077-254-121-3

Fax : 077-254-124

ที่ตั้งสำนักงานใหญ่ : เลขที่ 219 หมู่ 5 ตำบลท่าโรงช้าง อำเภอพุนพิน

  จังหวัดสุราษฎร์ธานี 84130

หมายเหตุ : บริษัท แฟนซีวู้ดอินเตอร์เนชั่นแนล จำกัด (บริษัทย่อย)
ได้โอนกิจการทั้งหมดเพื่อควบรวมกิจการ กับ บมจ.แฟนซีวู๊ดอินดัสตรีส เมื่อวันที่ 1 ธันวาคม พ.ศ.
2560 ปัจจุบันบริษัท แฟนซีวู้ดอินเตอร์เนชั่นแนล จำกัด
อยู่ระหว่างการดำเนินการชำระบัญชีเลิกกิจการ

บริษัท แฟนซี แอสเสท จำกัด

ประกอบธุรกิจ : อสังหาริมทรัพย์

จำนวนและชนิดของหุ้นที่จำหน่าย : หุ้นสามัญที่ออกและชำระแล้วจำนวน 100,000 หุ้น

มูลค่าที่ตราไว้หุ้นละ 100 บาท

เลขทะเบียนบริษัท : 0115558009682

โทรศัพท์ : 0-2815-7060

Fax : 0-2461-2102

สถานที่ตั้งสำนักงาน เลขที่ 219 หมู่ 5 ตำบลท่าโรงช้าง อำเภอพุนพิน

  จังหวัดสุราษฎร์ธานี 84130

บุคคลอ้างอิงอื่นๆ 

นายทะเบียน : บริษัท ศูนย์รับฝากหลักทรัพย์ (ประเทศไทย) จำกัด
93  ถนนรัชดาภิเษก แขวงดินแดง เขตดินแดง กรุงเทพฯ

  10400

โทรศัพท์ : 0 2009-9000 

สำนักงานผู้ตรวจสอบบัญชี : นางสาวซูซาน เอี่ยมวณิชชา ผู้สอบบัญชีรับอนุญาตเลขที่ 4306

หรือนายสุชาติ พานิชย์เจริญ ผู้สอบบัญชี รับอนุญาตเลขที่ 4475

หรือนางสาวชื่นตา ชมเมิน ผู้สอบบัญชี รับอนุญาตเลขที่ 7570

หรือนางสาววันดี เอี่ยมวณิชชา ผู้สอบบัญชีรับอนุญาตเลขที่

8210 หรือนางสาวยุพิน ชุ่มใจผู้สอบบัญชีรับอนุญาตเลขที่ 8622

หรือนายเกียรติศักดิ์ วานิชย์หานนท์ ผู้สอบบัญชี รับอนุญาต

เลขที่ 9922

บริษัท เอส พี ออดิท จำกัด

  5.3/31 ชั้น 18 ( เอ) อาคาร เค. เอส.แอล ทาวเวอร์

  ถนนศรีอยุธยา แขวงถนนพญาไท เขตราชเทวี

  กรุงเทพมหานคร 10400 โทรศัพท์ : 02642 6172 - 4